**NACRT**

 Na osnovu člana 244 Zakona o planiranju prostora i izgradnji objekata („Službeni list CG“, broj 64/17, 44/18, 63/18, 11/19, 82/20, 86/22 i 04/23), a u vezi sa članom 16 Zakona o uređenju prostora i izgradnji objekata („ Sl. list CG“, broj 51/08, 40/10, 34/11, 40/11, 47/11, 35/13, 39/13 i 33/14), člana 38 stav 1 tačka 6 Zakona o lokalnoj samoupravi („Službeni list CG“, broj 2/18, 34/19, 38/20, 50/22 i 84/22 ) i člana 35 stav 1 tačka 6 Statuta opštine Šavnik (,,Sl. list CG-opštinski propisi" br. 31/18), Skupština opštine Šavnik, na sjednici održanoj dana, \_\_\_\_\_\_\_\_\_\_\_\_ 2024. godine, ***donijela je***

**PROGRAM UREĐENJA PROSTORA SA PROGRAMOM URBANE SANACIJE**

**OPŠTINE ŠAVNIK ZA 2024. GODINU**

**I UVOD**

Članom 244 Zakona o planiranju prostora i izgradnji objekata ("Sl. list CG", br. 64/17, 44/18, 63/18, 11/19, 82/20, 86/22 i 04/23) propisano je da će se odredbe člana 16 Zakona o uređenju prostora i izgradnji objekata primjenjivati do donošenja Plana generalne regulacije Crne Gore, a kojim članom je propisano da Skupština lokalne samouprave donosi program uređenja prostora ( u daljem tekstu: Program).

 Programom se utvrđuje dimamika uređenja prostora, izvori finansiranja, rokovi uređenja, operativne mjera za sprovođenje planskog dokumenta, a naročito mjere za komunalno opremanje građevinskog zemljišta.

Članom 169 Zakona o planiranju prostora i izgradnji objekata ("Sl. list CG", br. 64/17, 44/18, 63/18, 11/19, 82/20, 86/22 i 04/23), propisano je da je jedinica lokalne samouprave dužna da sredstva ostvarena od naknade za urbanu sanaciju koristi za sprovođenje mjera urbane sanacije. Sprovođenje mjera urbane sanacije člana jedinica lokalne samouprave obezbjeđuje u skladu sa programom urbane sanacije.

 **II UREĐENJE GRAĐEVINSKOG ZEMLJIŠTA**

 Uređivanje građevinskog zemljišta obuhvata pripremu građevinskog zemljišta za komunalno opremanje i komunalno opremanje.

 Uređivanje građevinskog zemljišta obezbjeđuje lokalna samouprava, u skladu sa Programom.

1. **Priprema građevinskog zemljišta za komunalno opremanje**

 Priprema građevinskog zemljišta za komunalno opremanje naročito obuhvata: rješavanje imovinsko-pravnih odnosa, izradu planske, tehničke i druge dokumentacije; preduzimanje mjera zaštite spomenika kulture i zaštite spomenika prirode koji bi mogli biti ugroženi radovima na pripremi zemljišta; rušenje postojećih objekata i uređaja i uklanjanje materijala, kao i premještanje postojećih nadzemnih i podzemnih instalacija.

1. **Komunalno opremanje građevinskog zemljišta**

 Komunalno opremanje građevinskog zemljišta obuhvata izgradnju objekata i uređaja komunalne infrastrukture, a naročito: komunalnih objekata i instalacija do priključka na urbanističku parcelu uključujući i priključak za vodovod, fekalnu i atmosfersku kanalizaciju i javnu rasvjetu; puteva i ulica u naselju, nadvožnjaka, podvožnjaka i mostova, pješačkih prolaza, pločnika, trgova, skverova i javnih parkirališta u naselju; zelenih površina u naselju, blokovskog zelenila, terena za rekreaciju, dječjih igrališta, parkova, pješačkih staza i travnjaka, javnih gradskih komunalnih objekata i groblja; deponija i objekata za preradu i uništavanje otpadnih materijala; priključaka komunalnih instalacija čija funkcija može biti od značaja u uslovima vanredne situacije, elementarnih nepogoda ili radi zaštite države.

**III IZVORI FINANSIRANJA**

 Sredstva potrebna za ostvarivanje Programa uređenja prostora Opštine Šavnik za  2023. godinu, obezbjeđuju se iz sljedećih izvora:

* Budžeta Države,
* Budžeta Opštine Šavnik,
* Sredstava zainteresovanih korisnika prostora,

 – Sredstava iz donacija i

* Drugih izvora.

**IV PREGLED PLANIRANIH RADOVA I SREDSTAVA ZA REALIZACIJU PROGRAMA UREĐENJA PROSTORA**

**PLANIRANE AKTIVNOSTI ZA 2024. GODINU**

* Izdaci za lokalnu infrastrukturu................................................................... 735.000,00€
* Izdaci za građevinske objekte.....................................................................1.100.000,00€
* Izdaci za opremu................................................................................................. 120.000,00€
* Izdaci za investiciono održavanje.................................................................105.000,00€
* Ostali kapitalni izdaci........................................................................................... 30.000,00€

|  |  |
| --- | --- |
| **IZDACI ZA LOKALNU INFRASTRUKTURU** | **735.000,00€** |
| **Izdaci za vodovode** | **190.000,00€** |
| Vodovod Bijela | 70.000,00€ |
| Ostali objekti vodosnabdijevanja  | 120.000,00€ |
| **Izrada,stručni nadzor i revizija tehničke i planske dokumentacije** | **100.000,00€** |
| **Izgradnja pješačke staze duž rijeke Bijela i Bukovica** |  **120.000,00€** |
| **Ozelenjavanje javnih površina** | **35.000,00€** |
| **Uređenje plivališta-plaže na rijeci Bijela** | **30.000,00€** |
| **Izdaci za lokalne puteve** | **260.000,00€** |
| Asfaltiranje lokalnih puteva  | 150.000,00€ |
| Proboj i nasipanje opštinskih i nekategorisanih puteva | 100.000,00€ |
| Učešće opštine u projektu adaptacije na klimatske promjene i otpornost u planinskim predjelima Crne Gore (GORA projekat) | 10.000,00€ |
|  |  |
| **IZDACI ZA GRAĐEVINSKE OBJEKTE** | **1.100.000,00€** |
| Izgradnja stambene zgrade  | 1.100.000,00€ |
| **IZDACI ZA OPREMU** | **120.000,00€** |
| Nabavka mehanizacije i službenog vozila | 100.000,00€ |
| Kompjuterska oprema | 5.000,00€ |
| Kancelarijski namještaj | 5.000,00€ |
| Nabavka novogodišnjih ukrasa  | 10.000,00€ |
| **IZDACI ZA INVESTICIONO ODRŽAVANJE** | **105.000,00€** |
| Projekat poboljšanja uslova stanovanja (sanacija krovova i fasada) | 50.000,00€ |
| Investiciono održavanje ulične rasvjete | 15.000,00€ |
| Investiciono državanje građevinskih objekata | 40.000,00€ |
| **OSTALI KAPITALNI IZDACI** | **30.000,00€** |
| Ostali kapitalni izdaci | 30.000,00€ |
| **UKUPNO** | **2.090.000,00€** |

Pored planiranih aktivnosti, u toku 2024. godine, moguće je realizovati opremanje lokacija ili izgradnju objekata za kojima se ukaže potreba i obezbijede potrebna sredstva.

Predsjednik Opštine može dati saglasnost, u slučaju potrebe, a na osnovu predloga stručne službe ili prioriteta mjesnih zajednica,da se urade i drugi radovi iz oblasti infrastrukture, koji nijesu predviđeni Programom uređenja prostora za 2024. godinu.

**V REALIZACIJA PROGRAMA**

 O realizaciji poslova definisanih  Programom uređenja  prostora  staraće se Sekretarijat za uređenje prostora, komunalno-stambene poslove, imovinu i privredu opštine Šavnik u saradnji sa drugim organima lokalne uprave, javnim službama čiji je osnivač opština Šavnik i drugim nadležnim institucijama.

Ukoliko se tokom realizacije ovog programa ukaže potreba za uključivanjem novih projekata  i  izvođenja  radova  na  dijelu objekata  komunalne  infrastrukture, pristupiće  se  izmjenama  i  dopunama  Programa  po  postupku njegovog donošenja.

**VI PROGRAM URBANE SANACIJE**

Pobrojane stavke iz Programa uređenja prostora odnose se i na Program urbane sanacije iz člana

169 Zakona o planiranju prostora i izgradnji objekata ("Sl. list CG", br. 64/17, 44/18, 63/18, 11/19, 82/20, 86/22 i 04/23).

**VII PRELAZNE I ZAVRŠNE ODREDBE**

 Program stupa na snagu osmog dana od dana objavljivanja, a biće objavljen u ,,Sl. listu CG – opštinski propisi''.

 Broj: 01-016/24-\_\_\_\_\_\_\_

 Šavnik,\_\_\_\_\_\_\_\_\_\_2024.godine

**SKUPŠTINA OPŠTINE ŠAVNIK**

P R E D S J E D N I C A

 **Nadežda Kotlica, s.r.**